Кашина
Кашѝна (името може да се срещне и като Къшѝна) е село в Югозападна България, община Сандански, област Благоевград.

География
Малкото село е в склоновете на югозападен Пирин е на около два часа път пеша от Рожен. Неговата стара, малка църква е наистина едно ценно наследство, което населението от Кашина десетилетия наред е градило и пазило. На около 40 минути път от селото се намира красивият водопад Скоко, разположен на Лоповска (Кашинска) река, която тече край селото. Къщите в селото са строени от природни матерали – глина, дърво и камък.

История 
През ΧΙΧ век Кашина е малко чисто българско село, числящо се към Демирхисарска кааза на Серския санджак. Църквата „Успение Богородично“ е от първата половина на XIX век. В „Етнография на вилаетите Адрианопол, Монастир и Салоника“, издадена в Константинопол в 1878 година и отразяваща статистиката на мъжкото население от 1873 година, Кашина (Kachina) е посочено като село с 64 домакинства и 200 жители българи.

В 1891 година Георги Стрезов пише за селото:

Според статистическите изследвания на Васил Кънчов („Македония. Етнография и статистика“) към 1900 година селото брои 180 жители, всичките българи-християни.

Според статистиката на секретаря на Българската екзархия Димитър Мишев („La Macédoine et sa Population Chrétienne“) в 1905 година селото вече се числи към Мелнишка кааза. Християнското население на Кашина се състои от 256 българи патриаршисти гъркомани.

На 5 април 1905 година в землището на селото се разиграва братоубийствено сражение, в което чети на Вътрешната македоно-одринска революционна организация, начело с Яне Сандански, разбиват четата на Юрдан Стоянов от Върховния македоно-одрински комитет.

При избухването на Балканската война през 1912 година един жител на селото е доброволец в Македоно-одринското опълчение.

Население

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Редовни събития 

На 28 август т.е. на Света Богородица всяка година, хората от селото се събират, за да честват този религиозен празник, който се счита като празник на селото и на малката църква „Успение Богородично“. На църквата се прави курбан, палят се свещи и естествено има музика.

Други 
През 2004 г. населението на Кашина е 17 души. 2006 година стартира една инициатива на неправителствени организации с младежи от Германия и България (Сандански), с цел съживяване на селото, подпомагане на старите хора, почистване на гробищния парк, събиране на отпадъци и реставриране с глина.

Личности 

 Родени в Кашина
  Атанас Кременлиев (1934 - 2021), български писател
  Атанас Павлов (поп Ташо) (1822 – 1907), български църковен деец
  Димитър Кашиналията (ок. 1880 – 1905), български революционер
  Костадин Попташев (1864 – 1912), български просветен деец

 Починали в Кашина
  Александър Стефчев – Старото (? – 1905), български революционер от ВМОК, четник при Юрдан Стоянов, загинал в сражението с четата на Яне Сандански
  Асен Партениев (1876 – 1905), български революционер
  Давидко Милчев (? – 1905), български революционер
  Димитър Кашиналията (ок. 1880 – 1905), български революционер
  Маникат Янъков (? – 1905), български революционер

Бележки 

Села в област Благоевград
Населени места в община Сандански